उसे स्कूल डांस के लिए कहना उसे डेट पर चलने का निमंत्रण देना उसे गर्लफ़्रेंड बनाने के लिए कहना
अगर उसका कोई प्रेमी है तब आप यकीनन मान सकते हैं कि उसी के साथ डांस पर जाएगी। अगर आपको पक्का पता नहीं है कि उसके पास डेट है या नहीं, तब चिंता मत करिए, उसे किसी भी हाल में साथ आने को कहिए! आप अपने दोस्तों से पूछ सकते हैं कि क्या उन्हें पता है, या उसके दोस्तों से भी पूछ सकते हैं कि क्या उसकी कोई डेट है, मगर सावधान रहिए क्योंकि इससे यह संभावना बढ़ जाएगी कि बात उस तक पहुँच जाएगी; बेहतर तो यही होगा कि आप खड़े पाँव कुछ सोचें।  अगर उसके पास पहले से कोई डेट हो तब उससे उसे छोड़ने को मत कहिए। यह दूसरे व्यक्ति पर अन्याय होगा और आप बुरे दिखेंगे। सुनिश्चित करिए कि आप यह जल्दी से कर डालें ताकि सफलता की संभावना बढ़ जाये। अगर हम प्रॉम (prom) की बात करें तो आपको कम से कम, एक या दो महीन एडवांस में पूछना चाहिए। अगर वह कोई मामूली स्कूल डांस हो, तब सुरक्षित रहने के लिए कुछ हफ़्तों का समय ही काफ़ी होगा। ऐसा कुछ कह कर बातें शुरू करिए "कहो कैसी हो?" या "क्या हाल चाल है?" बाहर जाने के लिए पूछने से पहले उसके जवाब का इंतज़ार करिए, और बातचीत को स्वाभाविक रूप से शुरू हो जाने दीजिये। अगर उसके पास आपका नंबर न हो, उसे जान लेने दीजिये कि आप कौन हैं और आपको उसका नंबर कैसे मिला; आप नहीं चाहेंगे कि वह असहज हो जाये या आपके टेक्स्ट को नज़रअंदाज़ कर दे क्योंकि उसे पता ही न चले कि वह आया कहाँ से है। या तो आप एक सीधा सादा टेक्स्ट भेज कर पूछ सकते हैं "क्या मेरे साथ डांस के लिए जाना चाहोगी?" या पहले यह पूछ सकते हैं कि क्या वह डांस में जाना चाहेगी। अगर वह माना कर दे, तब यह कह सकते हैं "अगर मेरे साथ आओगी तब मुझे अच्छा लगेगा," या "अगर हम साथ चलेंगे तब सचमुच में मज़ा आयेगा।" अगर आप चाहें तो, अपने डांस करने के कौशल के बारे में थोड़ी डींग भी हांक सकते हैं या उससे कह सकते हैं कि कैसे डांस फ्लोर पर आप चमक उठेंगे। यहाँ पर बहुत गंभीरता की ज़रूरत नहीं है! अगर वह हाँ कहे, बधाई। अब आपको मिलने के लिए जगह और समय तय करना होगा, ज़रूरत हो तो कपड़े वगैरह का इंतज़ाम करना होगा, और ट्रांसपोर्ट तय करना होगा। इसके लिए घबराइए मत – मुश्किल समय बीत चुका है और अब तो आपके मज़े का समय आ गया है।  उसे पता लगने दीजिये कि उसके साथ जाने से आप कितने उत्साहित हैं और आपको लगता है कि बहुत अच्छा समय बीतेगा। इससे वह अपने को ख़ास महसूस करेगी और आपके साथ जाने को बेकरार हो जाएगी। अगर वह कहती है कि उसकी कोई योजना नहीं है, तब उसे पता लग जाने दीजिये कि आपने बुरा नहीं माना है और बात समाप्त कर दीजिये। शांत रहने की कोशिश करिए और कहिए "चिंता की बात नहीं, आशा करता हूँ कि तुम किसी भी तरह मज़ा करोगी!" अगर आप व्यक्ति को अच्छी तरह से जानते हैं, तब डेट का विचार मन में आने पर उसकी रुचियों को ध्यान में रखिए। डेट जितनी अपीलिंग लगेगी, उसकी हाँ कहने की संभावना उतनी ही बढ़ जाएगी। इसके साथ ही, जगह और समय के बारे में एक कंक्रीट प्लान दिमाग़ में होने से आप "चलो कभी कहीं घूमने चलते हैं," या "मुझे तो पता नहीं, तुम क्या करना चाहोगी?” जैसे वाक्य कहने की तुलना में और भी निर्णायक लगेंगे। ये डेट के लिए कुछ सुझाव हैं जिन पर आपको कुछ भी पूछने से पहले विचार कर लेना चाहिए:  अगर संगीत में आपकी रुचियाँ एक समान हों, तब उसे आने वाले कंसर्ट या शो के लिए इनवाइट करिए। उसे लंच पर मिलने या साथ में आइसक्रीम खिलाने के बारे में सोचिए। अगर आपको कुकिंग में मज़ा आता है तब उसे घर के खाने के लिए निमंत्रित करिए। वैसे यह याद रखिए कि ज़रूरी नहीं है कि डेट्स हमेशा खाने के इर्द गिर्द ही घूमें; एक साथ हाइक पर जाइए या बॉलिंग करने जाइए! कोई ऐसी गतिविधि सोचने की कोशिश करिए जिसमें बातचीत करने का और एक दूसरे को जानने का मौका हो। साथ में मूवी देखने के प्रस्ताव को न देना ही अच्छा है, क्योंकि वहाँ आप शांत बैठे रहेंगे और आपको बातें करने का मौका नहीं ही मिलेगा। वैसे, अगर आप मूवी जाना ही चाहते हैं, तब पहले उसे डिनर पर ले जाइए या बाद में आइसक्रीम के लिए ले जाइए ताकि आपको एक दूसरे को जानने का अवसर मिल सके। बातें शुरू करने के लिए पहले उसे ग्रीट (greet) करिए। अगर आप उससे हाल ही में मिले हैं और आपको पता नहीं है कि आपका नंबर उसके फ़ोन में सेव्ड है या नहीं, तब आपको उसे याद दिलाना होगा कि आप हैं कौन। ऐसा कुछ कहिए "हेलो, मैं [अपना नाम] हूँ, हम उस दिन मिले थे।" अगर आपको यकीन है कि उसके पास आपका नंबर है, तब ऐसे टेक्स्ट करिए "हेलो, क्या हाल है? " या "हेलो, तुम्हारा दिन कैसा जा रहा है?"  अगर आप उससे हाल ही में मिले हों, तब पिछली मुलाक़ात के आधार पर बातें शुरू करने का कोई बहाना ढूंढ लीजिये। जैसे कि, अगर आप किसी पार्टी में साथ रहे हों, तब ऐसा कुछ टेक्स्ट करिए "तुम्हारी बाकी की शाम कैसी बीती?" अगर आप क्लास में साथ हो, तब ऐसा कुछ लिखिए "क्या सोमवार के टेस्ट के लिए तैयार हो? " साथ जाने के लिए पूछने से पहले पिछले टेक्स्ट के उसके जवाब का इंतज़ार करिए। ध्यान रहे कि वह व्यस्त हो सकती है और शायद उसका फ़ोन भी उसके पास न हो, इसलिए धैर्य रखिए। जब आप बातचीत चालू कर दें तब समझ लीजिये कि समय आ गया है कि उसे डेट पर चलने को कहें। किसी दिन/ वीकेंड पर उसकी क्या प्लान हैं यह पूछने से शायद आप शुरुआत करना चाहेंगे। अगर वह कहती है कि वह खाली है, तब साथ में बाहर चलने को कहिए। यह कहते हुये एक टेक्स्ट भेजिये "क्या मेरे साथ [यह करना] चाहोगी?"  बाहर जाने में पूछने केआर लिए देर मत करिए। आप नहीं चाहेंगी कि बातें किसी दूसरी दिशा में चली जाएँ और उससे पूछना बहुत अजीब या अनएक्सपेकटेड (unexpected) न हो जाये। जब आप केवल एक दूसरे टेक्स्ट ही कर रहे हों, तब बहुत अधिक मामूली बातें करने की जरूरत नहीं है। बातों को मुद्दे पर और संक्षिप्त ही रखिए। ऐसा कुछ कहिए, "मूवी देखना चाहोगी? " या "इस शुक्रवार की शाम को बॉलिंग चलना चाहोगी? " जब आप मिलना चाहें तब निश्चित जगह और समय का ध्यान रखिए। अगर आप सिर्फ ऐसा कुछ कहेंगे, "कभी कोई मूवी देखना चाहोगी?" तब आप अनिश्चित लगेंगे। समय बताना बहुत आवश्यक है ताकि उसे लगे कि आप सीरियस हैं और आपने पहले से ही सब सोच रखा है। उसे कुछ और भी करने का अवसर दीजिये। शायद वह आपके साथ जाना तो चाहती हो, मगर वह बहुत घटिया बॉलर हो; शायद वह डिनर पर जाना चाहती हो, मगर शायद पिछली ही रात उस जगह गई हो जहां जाने का आपने सुझाव दिया हो। उसे साफ़ बता दीजिये कि वैसे तो आपके पास योजना है, मगर आप कुछ और भी करने को तैयार हैं। अगर वह हाँ कहती है, तब सब कुछ पक्का कर लीजिये; तय कर लीजिये कि आप कब और कहाँ मिलेंगे तथा अगर ज़रूरी हो तब ड्राइविंग के इंतज़ाम भी कर लीजिये। जब आपने तारीख़ तय कर ली हो, तब बात को यह कह कर ख़त्म करिए "बढ़िया, तब तुमसे शनिवार को मिलता हूँ!" उसके बाद भी टेक्स्ट मत करते रहिए, वरना लगेगा कि शायद आप ज़बरदस्ती कर रहे हैं। वैसे, अगर वह आपको बहुत टेक्स्ट करने लगे, तब आप भी रिसपॉण्ड कर सकते हैं।  उसे यह बताना मत भूलिए कि अगर वह हाँ कहेगी तब आप को    डेट का बेकरारी से इंतज़ार रहेगा। इससे उसे लगेगा कि वह ख़ास है और वह भी डेट का बेसब्री से इंतजार करेगी। अगर वह आपके प्रस्ताव को ठुकरा देती है, तब उसे बता दीजिये कि आपने बुरा नहीं माना और बात बंद कर दीजिये। आप चाहेंगे कि आपका सम्मान बना रहे और बातें मधुरता से समाप्त हों। अधिकांश मामलों में आपको किसी लड़की को गर्लफ़्रेंड बनने के लिए तभी कहना चाहिए जब आप कई डेट्स पर जा चुके हों और आपको पता हो कि उसकी आपमें दिलचस्पी एक दोस्त से अधिक कुछ है; अगर आप अभी नवयुवक हैं और डेट पर जाने से पहले ही लड़कियों से गर्लफ़्रेंड बनने का प्रस्ताव देना आपकी आदत है, तब इन संकेतों की तरफ ध्यान दीजिये, कि क्या आपके बातें करने पर वह ब्लश करती है, या क्या वह क्लास के बाद आपके लिए रुकती है। यह पता होने से कि वह आपको जवाब में चाहती है या नहीं आपकी संभावना बढ़ जाएगी।  अगर आपने उससे बात नहीं की है, उसे अच्छी तरह से जानते नहीं हैं, या आपको पता है कि उसका किसी और से रोमांटिक संबंध है, तब उसे साथ चलने को मत कहिए। अरे, सागर में बहुत मछलियाँ हैं! वह आपको पसंद करती है या नहीं इस बारे में यकीनन पता होने की ज़रूरत नहीं है, मगर अगली बार जब साथ हों तब उसकी बॉडी लैङ्गुएज और शब्दों के अर्थ को समझने की कोशिश करिए। क्या वह अपना शरीर आपकी ओर मोड़ती है, आपकी उपस्थिति में थोड़ी परेशान होती है या आपको देख कर एक्साइटेड होती है? अगर ऐसा है, तब ये इस बात के अच्छे संकेत हैं कि शायद उसकी आपमें  दिलचस्पी है। ऐसा अभिवादन करके शुरुआत करिए "अरे सुनो," "अरे, तुम कैसी हो?" या "सुनो, तुम्हारा दिन कैसा बीत रहा है?" इससे बातचीत में आसानी होगी और वह सवाल के लिए तैयार हो सकेगी। बातचीत को स्वाभाविक रूप से चलने दीजिये। शुरुआत में ही चालाकी दिखाने की या अपने हिसाब से बहुत मज़ाकिया कमेन्ट करने की ज़रूरत नहीं है। बेहतर होगा कि सीधी बात की जाये और मुद्दे पर ही रहें; अगर आप बहुत हिचकिचाएँगे नहीं तो वह आपके आत्मविश्वास से प्रभावित होगी। हालांकि आपको पता नहीं हो सकता कि दिन में वह कब क्या करती है, मगर ऐसे समय पर टेक्स्ट भेजने की कोशिश करिए जबकि उसके बिज़ी होने की संभावना कम से कम हो। जैसे कि, अगर आपको पता हो कि स्कूल के बाद उसकी फ़ुटबॉल की प्रैक्टिस होती है, तब उसके कुछ घंटों बाद भेजिये। उसे बताइये कि आपको उसके साथ समय बिताना अच्छा लगता है, उसके उन गुणों की तारीफ़ करिए जिनकी वजह से वह ख़ास हो जाती है, समझाइए कि आपको उसके साथ समय बिताना इतना पसंद क्यों है। यह कहने की कोशिश करिए "तुम्हारे साथ बिताए पिछले कुछ हफ़्तों में सचमुच मुझे बहुत मज़ा आया," या "तुम सचमुच में मुझे ख़ास बना देती हो," या "मैंने पहले कभी किसी और के बारे में ऐसा नहीं महसूस किया।" आप चाहे जो भी कहें, बस ईमानदारी से कहिए और वही कहिए जो आपके मन में है। मगर इसका यह मतलब नहीं कि तारीफ़ में ज़मीन आसमान एक कर दिये जाएँ।  उसे अपनी गर्लफ़्रेंड बनाने के लिए कहने से पहले उसके रिसपॉण्ड करने का इंतज़ार करिए। ऐसे स्टेटमेंट्स पर वह कैसे रिसपॉण्ड करती है उससे पता चलेगा कि आपके द्वारा साफ़-साफ़ पूछे जाने से पहले ही उसकी आपके साथ संबंध रखने में दिलचस्पी है या नहीं। देखिये कि क्या वह रेसीप्रोकेट करती है। अगर वह कहती है कि वो भी आपके बारे में वैसा ही महसूस करती है, तब आगे बढ़ कर पूछ डालिए कि क्या वह आपकी गर्लफ़्रेंड बनेगी। अगर वह रिसपॉण्ड नहीं करती या बिना यह बताए कि वह कैसा महसूस करती है, सिर्फ "धन्यवाद" कहती है, तब शायद उसकी दिलचस्पी नहीं ही है। तारीफ़ के बोझ से उसे दबा मत दीजिये, क्योंकि यह ज़िद और दबाव लग सकता है। यह सवाल कई तरीके से पूछा जा सकता है। आप सीधे पूछ सकते हैं "क्या मेरी गर्लफ़्रेंड बनना चाहोगी?" या "क्या मैं तुम्हें अपनी गर्लफ़्रेंड कह सकता हूँ?" या "क्या तुम चाहोगी कि हम ऑफ़ीशियल कपल बन जाएँ?" सवाल पूछने में बहुत देर मत करिए। जितनी जल्दी आप पूछेंगे, उतनी जल्दी आप आगे बढ़ सकेंगे। उसकी जगह पर, आप उससे एक ओपन एंडेड सवाल पूछ सकते हैं "तुम्हारे अनुसार यह संबंध किस ओर जा रहा है?" या "क्या तुम चाहोगी कि तुम्हारा कोई प्रेमी हो?" ऐसे ओपेन एंडेड सवालों से उसे दिखेगा कि आप सचमुच उसकी जरूरतों और इच्छाओं की परवाह करते हैं, और उसे खुश करने के लिए समझौते करने को तैयार हैं। इससे कुछ दबाव कम हो जाएगा, हालांकि आपको मनचाहा जवाब नहीं मिलेगा। अगर वह आपकी गर्लफ़्रेंड बनने को तैयार है, तब बढ़िया! आपको पहली चीज़ यह करनी होगी कि कुछ मज़ेदार, सीधी-सादी साथ-साथ करने वाली एक्टिविटी की सलाह दीजिये, और मिलने के लिए जगह और समय तय करिए। इससे उसे लगेगा कि आप सचमुच में उसके बारे में सीरियस हैं और इस संभावित रिलेशनशिप पर आपने बहुत विचार किया है। अगर उसे दिलचस्पी नहीं है, तब भी शिष्टता से उसे धन्यवाद कहिए। अच्छा यही होगा कि बातों को मधुरता से समाप्त करें ताकि वह आपकी परिपक्व प्रतिक्रिया पर गर्व कर सके।
संभव हो, तो पता लगाइए कि उसके पास कोई डेट है या नहीं: पहले उसे एक फ़्रेंडली टेक्स्ट भेजिये: उसे डांस करने के लिए साथ आने को कहिए: आवश्यक योजना बना लीजिये: डेट का विचार मन में लाइये: ओपनिंग टेक्स्ट भेजिये: उसे डेट पर आने के लिए कहिए: उसके उत्तर को रिसपॉण्ड (respond) करिए: पता लगाइए कि उसकी आपमें रूमानी दिलचस्पी है या नहीं: एक ओपनिंग टेक्स्ट भेजिये: पहले उसे पता लगने दीजिये कि आप कैसा महसूस करते हैं: उसे अपनी गर्लफ़्रेंड बनने के लिए कहिए: उचित प्रतिक्रिया दीजिये:
https://www.wikihow.com/Ask-a-Girl-Out-over-Text https://www.wikihow.com/Ask-a-Girl-Out-over-Text https://www.wikihow.com/Ask-a-Girl-Out-over-Text
Asking Her to a School Dance Asking Her Out on A Date Asking Her to be Your Girlfriend